
EXPLICATIO 

ICONUM  ORGANI  GUSTUS. 


In  depingenda  lingua  humana ,  organo  illo  ad  varios  usus  com¬ 
parato,  ita  operam  navavi,  ut  nonnisi  eam  eius  provinciam, 
quae  gustui  inservit,  iconibus  illustrarem.  Itaque  in  tabula  bac 
solae,  quae  proxime  ad  gustus  sensum  pertinent,  papillae,  ut 
vocant,  proponuntur.  Quae  quidem  novis  picturis  eo  magis 
dignae  mihi  visae  sunt,  quo  minus  antecessorum  exempla  quic- 
quam  habent,  quod,  cum  pleraque  longe  aliter  viderim,  imitari 
bona  fide  licuisset. 

Missis  igitur  mancis  illis  picturis ,  apud  C as  serium,  Bid** 
loum,  Morgagnium,  Waltherum,  Coschwizium,  Tre- 
wium,  Heisterum,  Cour cellesium,  Hallerum  et  alios 
obviis ,  sex  tantum  hic  afferam. 

F.  Ruyschii  icon  (in  Thesauro  anatomico  primo,  Ain- 
stelodami  1710.  Tab.  IV.)  egregie  quidem  picta  atque  sculpta, 
sed  minuta  nimis  est.  Specimen,  quippe  ex  infante  deprorn- 
tum,  nondum  prorsus  efformatum  est,  idemque  contractiore 
forma  proponitur.  Nec  papillulae  satis  accurate,  sed  paene  ar¬ 
bitrario  expressae  mihi  videntur. 

B.  S.  Albinus  (in  Annotationibus  academicis,  Lugd.  Bat. 
1754.  Tab.  I,  quae  exempla  summae  perfectionis  non  satis  com¬ 
mendari  possunt,)  segmentum  linguae  lineari  icone  exhibet. 
Quid  a  magno  hoc  artifice  exspectandum  fuisset,  si  totam  linguam 
voluisset  depingere ,  specimen  hoc  satis  superque  testatur. 

G.  J.  Duverneyi  Icones,  praecipue  linguarum  ex  brutis 
animalibus  (in  Oeuvres  anatomiques,  Paris.  1761.  4.  a  Senaco 
editis)  cum  laude  nominari  merentur. 

Linguae  icon  in  Tabula  XI.  Encyclopedie,  Paris  1762.  fol. 

mentione  prorsus  indigna  est. 

J.  Dom.  Santorini  delineatio  (in  septendecim  Tabulis  a 
M.  Girardio  editis,  Parmae  1775.  fol.  min.)  universe  quidem 
vera ,  sed  cum  lingua  nonnisi  obiter  adumbranda  esset,  per  partes 
minus  accurata  est. 

J.  C.  A.  May  er  i  icones  duarum  linguarum,  (in  eiusdem 
Tabularum  anatomicarum  Fascic.  IV.  Berol.  1788.)  solis  paene 
lineis  expressae ,  veritate  et  sculptura  iconi  Ruyschianae  cedere 
videntur. 

Papillarum  forma,  numerus,  ordo,  situs  ,  diversa  substan¬ 
tia  et  magnitudo,  tam  absoluta  quam  relativa,  duabus  iconibus 
satis  apte  comprehendi  et  ad  naturam  exprimi  poterant,  ita  qui¬ 
dem,  ut  altera  papillas  superne  visas ,  altera  a  latere  easdem  siste¬ 
ret.  Quem  in  finem  figurae  ita  sibi  opponi  debebant,  ut  ad 
modum  iconum  architectonicarum  sibi  responderent  mutuoque 
se  illustrarent.  Atque  ita.  figura  prima  et  secunda  ortae  sunt, 
quae  omnes  papillarum  species  repraesentant. 

Filamenta  nervea,  quae  ad  duos  saltem  maiores  harum  pa¬ 
pillarum  ordines  persequi  facile  licet,  potissimum  ubi  post  vasa 
sanguifera,  cinnabari  recte  repleta,  fines  illorum  sub  spiritu  vini 
dilutiore  cultro  inquiris,  figura  quarta  habet.  Nova  mihi  haec 
ex  parte  esse  videtur,  et  plura  complecti,  quam  Meckelii  a), 
Monroi *  1 )  et  Scarpae  c)  icones. 

")  De  quinto  pari  Nervorum.  Goettingae  1748.  4*  recus.  in  Ludwig  i  i  Select.  scriptor,  neurologicis. 

Tom.  I. 

l)  Observations  on  the  Structure  and  Functions  of  the  nervous  System.  Edinbourgh.  1783.  fol.  German. 

cum  meis  annotationibus,  Lips.  1784.  4. 

c )  Tabulae  neurologicae.  Ticini  1794.  fol.  maj. 


Licebit  itaque  ad  Boehmeri  quondam  verba  "):  „Conti¬ 
git  mihi  ipsi  ad  vallatas  et  fungiformes  papillas  ita  persequi  lin¬ 
gualis  nervi  quinti  paris  ramos,  ut  filamentis  nerveis,  quasi  po¬ 
mum  pedunculo,  ita  papillae  infixae  apparerent,”  monere  me 
Auctori,  licet  nullam  nominis  mei  mentionem  faciat,  linguam 
anatomica  arte  praeparatam,  in  qua  illa  occurrunt ,  dono  dedisse. 
Certe  locus  iste  laetam  iam  ante  triginta  annos  a  me  factae  nervo¬ 
rum  gustus 

Caeterum  tantum  abfui ,  ut  in  papillarum  hac  contempla¬ 
tione  et  delineatione  acquiescerem,  ut  disquirendae  etiam  eae 
et  adumbrandae  microscopii  ope  mihi  viderentur.  Hinc  qua- 
tuor  illa  aut  quinque  papillarum  genera  in  sequentibus  figuris 
V.  VI.  VII.  VIII.  IX.  vicies  quinquies  diametro  auctae  offerun¬ 
tur,  ita  ut  primo  statim  intuitu  discrimen  formae  earum  aeque 
appareat,  ac  ultimarum  figurarum  magnitudo  primarum  magni¬ 
tudinem  superat.  Quis  enim  non  facile  agnoscit  formam  com¬ 
planatam,  et  ovatum  ambitum  papillarum  undique  liberarum  e 
prima  classe  Fig.  V.  et  VI  ?  Quis  non  videt  teretia  capitula  se¬ 
cundae  classis  Fig.  VII.  a;  denique  conulos  sive  processus  coag¬ 
mentatorum  e  tertia  classe  Fig.  VII.  b.  c.  cl.  e.  f  g;  et  acumina 
filiformium  quartae  classis  Fig.  VIII  ?  Per  lineares,  quas  quinque 
his  figuris  superimpositas  vides ,  parvas  icones  veram  istorum 
segmentulorum  magnitudinem  exprimi,  vix  est  quod  moneam. 

Nervis  autem  cum  vasa  sanguifera,  in  primis  arteriae,  sa¬ 
poris  adiumento  sint,  has  solas  tam  cum  ramis  suis  maioribus 
Fig.  III,  quam  subtilissima  earum  retia  et  fines  Fig.  V.  VI.  VII. 
VIII.  et  IX.  attuli.  In  his  etiam  quatuor  papillarum  classes  satis 
differunt.  Vasculosa  autem  haec  reticula  ut  plane  in  conspectum 


indagationis  memoriam  revocat. 


in  Dissertatione  de  nono  pari  nervorum  cerebri.  Goettingae  1771.  recus.  in  Ludwigii  sei.  scriptor, 
neurol.  T.  I.  §.  56. 


VI 


venirent,  opus  erat,  epidermidem  eas  velantem  demere.  Ho¬ 
rum  retium,  quamvis  ob  magnitudinem  suam  facile  in  oculos 
cadant,  nullam  hactenus  iconem  me  vidisse  memini. 

Archetypa  duae  linguae  e  viris  duobus  vicenariis,  forma  de¬ 
coris  ac  robustis,  mihi  erant,  quas,  ut  ad  probandam  iconum 
fidem  cuilibet  offerre  possim,  in  spiritu  vini  diligenter  asservo. 
Has  vero  duas  linguas  e  pluribus  selegi ,  ut  fabricae  normalis 
iconem  proponerem.  Neque  enim  lingua  minus,  quam  alia 
organa,  et  tota  et  per  partes  admodum  variat. 

Priores  tres  figurae  ad  unam,  sex  reliquae  ad  alteram  lin¬ 
guam  effictae  sunt.  .  r  * 

Tantam  praeterea  in  depingendis  subtilioribus  papillulis 
primae  et  secundae  figurae  operam  impendit  egregius  artifex, 
Koeckius,  ut  non  solum  ordines,  sed  ipsa  in  hisce  dispersa 
puncta  singula  numeraret.  At  vero  penicilli  sui  fidem,  molli¬ 
tiem  subtilitatemque  summam  caelum  vix  assequi  potuit. 
Monachii  die  XVI.  m.  Aprilis  1806. 

S.  Th.  Sömmerring. 


Figura  prima. 

a. 


d. 


h.  h. 

i .  ad  n. 


ingua  viri  bene  formata,  superne  visa.  Haec  eius  superficies  dorsi  quoque 
nomine  venit. 

Superius  laryngis  ostium,  sive  sic  dicta  rima  glottidis,  b.  Ligamentum 
glottidis  dextrum,  et  c .  sinistrum,  membrana  laryngis  vestitum. 
Epiglottis  membrana  sua  obducta,  quae  a  lingua  in  laryngem  transit; 
e.  Plica  seu  frenulum  huius  membranae,  f.  Sinus  dexter.  g.  Sinus 
sinister  a  latere  huius  frenuli. 

Laxa  linguae  membrana,  utrinque  in  membranam  faucium  transiens. 
Lingua,  i.  i.  Pars  postica  s.  crassissima,  (confer  Tabulam  primam  organi 
olfactus  5 9.  inter  et  65.)  s.  radix  ,  ut  vocatur,  linguae.  k.  Latus 
dextrum  s.  margo  dexter  linguae.  I.  Latus  sinistrum  s.  margo  sinister 
linguae,  m.  Apex  linguae.  n.  n.  Vestigium  sulci  s.  sinus,  quo  lingua 
in  dextram  et  in  sinistram  partem  disterminatur.  Subinde,  post  rubram 
materiam  iniectam,  non  nisi  alterutra  pars  linguae  rubefit.  Intra  5.  et 
6.  lingua  maxime  cavata  est ,  unde  loco  isti  nomen  foraminis  caeci 
venit.  Joh.  van  I\e  ver  hörst  in  Diss.  de  fabrica  et  usu  linguae, 
recus.  in  Haller  i  Select.  Diss.  anat.  Vol.  I. ,  §.  48.  scribit,  coeci 
huius  foraminis  usum  incognitum  esse  etc.  Sed  cum  finitimarum  par¬ 
tium  formae  sibi  invicem  quasi  adaptentur,  hic  quoque  linguae  sinus 
excipiendae  uvulae  teretiusculae  veli  palatini  superpendentis  commode 
inservire  mihi  videtur,  prouti  e  Tabula  prima  organi  olfactus  86.  5g. 
patet. 

1.  ad  10.  Prima  s.  maxima  papillarum  classis,  conicae  >  quae  hic,  si  disiunctas 
5.  6.  pro  duabus  accipias  ,  duodecim  aut  quatuordecim  conspiciuntur. 
Hae,  ut  in  Figura  V.  et  VI.,  magnitudine  auctis,  luculentius  vides,  prae- 

s.  s. 

t.  t. 


ter  magnitudinem  suam,  sulco  quodam  s.  fossa,  et,  quod  circa  i.  2. 
5.  4.  praeprimis  distincte  cernere  licet,  ruga  s.  plica  membranacea, 
undique  ipsis  circumposita,  porro  ambitu  suo  plerumque  ovato,  nec 
non  plana  et  in  medio  parum  depressa  superficie,  et,  ad  Fig.  IV.  /(. , 
ingressu  ramorum  e  nervo  glossopharyngeo,  a  reliquis  classibus  discer¬ 
nuntur.  Universe  conis  inversis  similes  sunt,  vid.  Fig.  VI.  Papilla  5. 
maxima  esse,  et  ima  iacere  solet,  ita,  ut  a  latere  Fig.  II.  in  conspectum 
venire  nequeat.  In  dextro  latere  quatuor  tantum  eiusmodi  papillae 
1.  2.  3.  4.,  sed  maiores,  cernuntur,  in  sinistro  sex  7.  0.  9.  10.,  sed  eo 
minores.  Fere,  ut  hic,  ad  formam  V.  I\omani  positae  sunt.  Diversam 
eaedem  inter  se  magnitudinem  obtinent ;  sic  v.  c.  sinistra  papilla  7. 
minor  est,  quam  dextra  4,  illi  opposita. 

,  Altera  classis  papillarum,  quas  etiam  fungiformes  nuncupant.  A  priori¬ 
bus,  ut  Fig.  II.  77.  77.  a  latere,  et  Fig.  VII.  «.  lente  aucta  monstrant, 
teretiuscula  sua  et  capitulata  prominentia,  a  sequentibus  vero  magni¬ 
tudine  differunt.  Paucissimae,  sed  maximae  in  dorso  linguae,  plures 
eius  margines  laterales  versus,  jdtudmae  autem  et  minimae  circa  api- 
cem  inveniuntur.  Passim  tamen  minores  in  dorso ,  et  in  apice  maiores 
occurrunt.  Paucae  modo  pone  conicas  maximas  subinde  iacent.  Ut- 
plurimum  solitariae ,  aut  passim  etiam  copulatae ,  aut  proxime  sibi 
appositae  sunt.  Interdum,  cuticula  demta,  cuspidatae  prodeunt,  ac 
nonnihil  reflexae.  Inter  reliquas  classes  maxime  semper  eminent,  ut 
in  Fig.  II.  jj.  77. 

\  Tertia  papillarum  classis,  conoideae ,  quae  saepe  numero  coagmentatae 
prioribus  ubique  interiacent,  et  partim  maiores  <7.  <7.  <7.,  partim  mino¬ 
res  r.  r.  deprehenduntur.  Plurimae  in  densis  ordinibus  aggregatae,  qui 
spiralibus  circa  digitorum  apices  similes  sunt,  ita  tamen,  ut  non  harum 
more  in  spiras  circumvolutae,  sed  plerumque  per  tales  ordines  dispo¬ 
sitae  cernantur ,  qui  e  centro  oblique  antrorsum  et  deorsum  linguae  mar¬ 
ginem  versus  tendunt  n.  cj.  s. ,  unde  lingua  passim  rugosa  quasi  ap¬ 
paret.  Cuivis  huius  classis  papillae  alia  atque  alia  forma  est.  Plerae- 
que  obtuse  sunt  acuminatae,  ut  Fig.  VII.  b. ,  aut  angulatae  c. ,  conicae 
d> ,  rotundulae  e.,  serratae  f  j . ;  sicque,  uti  praecedentes,  tam  forma, 
quam  magnitudine  ludunt. 

Sulci  et  rugae  linguae,  quas  sequens  Figura  distinctius  exprimit. 

(Quarta  classis  j^apillarum,  quae  minimae  praesertim  circa  apicem  linguae 

prioribus  interpositae  sunt,  et  filiformes  vocantur.  Totas  eas  reprae- 
sentat  Fig.  II.  t.  t.  et  lente  auctas  Fig.  VIII. 

U.U.U.U.  Glandulae  muciparae  circa  radicem  linguae,  quae,  post  felices  vasorum 
sanguiferorum  et  cinnabari  factas  repletiones ,  et  luteolo  suo  colore  a 
reliqua  substantia  rubra,  tum  manifesto  ostio  distinguuntur. 


Figura  secund 


a. 


Latus  sinistrum  eiusdem  linguae  in  eo  situ,  ut  lineae  parallelae,  e  prima 
figura  in  hanc  secundam  ductae,  easdem  partes  attingant.  In  hac  icone  praeter 
totam  linguae  crassitiem  ,  et  dorsi  eius  formam  arcuatam,  speciatim  glandulae  mu¬ 
ciparae  circa  linguae  radicem,  et  papillae  classis  quartae  optime  contuendae  dantur. 
In  situ  naturali  lingua  reliquis  partibus  nexa  cernitur  in  tabula  prima  organi  olfactus. 
cL  e.  g.  Epiglottis  cum  suo  frenulo. 

Ji.  i.  Radix  linguae.  , 

m.  Apex  linguae. 

u.  u.  u.  Glandulae  muciparae  circa  radicem  linguae. 

s.  s.  lYugae,  s.  plicae  et  crenae,  circa  latus  linguae,  e  quibus  tres  in  Fig.  IX. 

magnitudine  auctae,  et  media  cum  suo  reti  vasculoso  depictae  sunt. 
w .  iv.  Laevis  pars  inferior  linguae. 

% 

x.  Liinguae  frenulum. 

8.9.  10.  Prima  s.  conica  classis  papillarum,  quarum  planitiem  papilla  8.  signata 
distincte  offert. 

p.p.jj.  Altera  s.  fungiformis  classis  papillarum,  quarum  capitulum  eminens 
facile  potest  discerni. 

q.  r.  Tertia  s.  conoidea  papillarum  classis. 

t .  t.  t.  Quarta  s.  filiformis  classis  papillarum,  quae  veluti  spatia  inter  secundam 

et  tertiam  classem  implent. 


Figura  tertia. 

Eadem  lingua  cum  sua  arteria,  quae  cera  molli  modice  repleta  est. 

A.  A.  Musculus  genioglossus  sinister. 

B.  Arteria  lingualis  sinistra  ,  quae  praeter  ramos  ad  genioglossum ,  nunc 

maiores ,  nunc  minores  in  carnem  et  papillosam  linguae  membranam 
mittit.  Anfractus  non  solum  et  normalem  contractionem  trunci ,  lin¬ 
guae  apicem  versus,  sed  etiam  numerum,  magnitudinem,  formam  et 
situm  eius  ramorum  et  surculorum  quam  accuratissime  figura  haec  ex¬ 
hibet* 


Figura  quarta. 


E. 

P.  G.  H. 

K .* 

a.  ad  i. 


Lingua  viri  vicenarii  recte  valentis,  quae  ad  nervorum  lingualium  magnitudi¬ 
nem  et  copiam  oculis  subiiciendam,  ab  imo  praeparata  est.  Nervi  lateris  sinistri 
quamvis  magni  admodum  et  lati  appareant,  tamen  comparatio  archetypi  cum  icone, 
nihil  in  hac  praeter  modum  auctum  esse,  testatur;  perpendendum  enim  est,  nervos 
hic  in  una  facie  congestos  et  contractiores  cerni,  qui  in  ipsa  lingua  per  strata  iaceri- 
tes  pollicem  fere  altitudine  aequant.  Quae  cum  ita  sint,  nonnisi  per  spatii  an¬ 
gustiam  nervorum  divitiae  iusto  copiosiores  esse  videntur. 

A.  A .  Radix  linguae.  B.  Apex  linguae.  C .  C.  Margo  lateralis  sinister  linguae. 

D .  D.  Margo  lateralis  dexter.. 

'  t  S9  '  "  'r'  -  A 

Reclinatus  musculus  mylohyoideus. 

Reliquiae  sinistri  F.  et  dextri  G .  musculi  geniohyoidei.  Tela  cellulosa 
pinguis  H.  sinistrum  intra  et  dextrum  musculum  geniohyoideum. 
Glandula  salivalis  sublingualis. 

a.  Nervus  gustatorius  sinister  e  tertio  ramo  nervi  quinti,  ab  interioribus 
spectatus.  h.  Plexus  gangliiformis ,  cuius  fila  in  glandulam  salivalem 
sublingualem ,  et  inde  in  finitimas  partes  abeunt.  c.  Rami  pro  glan¬ 
dula  salivali  subm axillari,  et  membrana  oris  sub  lingua,  d .  e.  f.  g.  Rami 
quatuor  crassi ,  quorum  filamenta ,  plexuose  contexta  ,  ad  papillas  in 
medio  et  latere  sinistro  linguae  pertinent.  h.  Ramus  resectus  commu¬ 
nicans  cum  nervo  linguali  medio  sive  duodecimo,  i.  i.  i .  Ramus  anticus, 
qui  linguae  apici  nervos  porrigit.  Filamenta  eius  in  ipsas  secundae 
classis  papillas  satis  facile  persequi  licet.  Simul  fibrillarum  nervearum, 
fines  periphericos  versus,  augmentum  conoideum  manifesto  observamus, 
ita,  ut  fibrillae  istae  tandem  adeo  constipentur,  ut  vix  tenerrimo  acus 
apice,  quin  nervo  occurras,  ullum  locum  tangere  possis. 

Conicam  hanc  filamentorum  nerveorum  formam,  praecipue  in  sinistra 
parte  apicis  linguae,  tam  pictor,  quam  sculptor  optime  expressisse  mihi 

vi  den- 


(l.  R  t /eher  fei 

l. 


r. 


videntur.  Fusius  de  conica  hac  nervorum  forma  verba  feci  in  §.  n5. 
Neurologiae  Francofurti  1800. 

Ramus  lingualis  nervi  glossopharyngei  sinistri,  s.  paris  noni,  quod,  in 
septem  1.  2.  3.  4.  5.  6.  7.  surculos  divisum,  cum  suis  filamentis  in 
singulas  primae  classis  papillas  ingredi  manifesto  videmus.  Quam  alte 
fibrillae  istae,  quae  ex  loco  superiori  commodissime  cultro  praeparari 
possunt ,  per  substantiam  totius  linguae  usque  ad  eius  superficiem 
penetrent ,  recte  patet  e  figura  secunda ,  cum  nulla  umbrae  obscuri¬ 
tas  ad  hoc  distincte  satis  exprimendum  sufficiat. 

Caeterum,  in  hoc  quidem  sinistro  latere  utrumque  nervum  gusta¬ 
torium  proprium  nervi  quinti  et  glossopharyngei ,  quantum  fieri  pot¬ 
erat  ,  in  naturali  situ  proponi  curavimus ,  quod  ipsum  ,  cum  alia 
spectaremus,  in  latere  dextro  fieri  non  poterat. 

Nervus  gustatorius  proprius  dexter  quinti  paris,  a  latere  externo  visus/ 
m..  Surculi  pro  glandula  salivali  submaxillari  et  membrana  sub  mar 
gine  linguae  laterali,  t .  Ramus  communicans  cum  nervo  duodecimo, 

s.  linguali  medio.  n .  j>.  cj.  Rami  et  surculi  pro  papillis  secundae,  ter¬ 
tiae  et  quartae  classis  in  dextra  parte  linguae. 

Nervus  musculo -lingualis,  sive  lingualis  medius,  s.  par  duodecimum  dextri 
lateris.  Notatu  dignum  est,  praeter  musculos  bulbi  oculorum,  et 
ossiculorum  auditus,  nulli  alii  musculo  contigisse  nervum  talis  magni¬ 
tudinis  ,  quam  genioglosso  et  linguali  proprio.  Crassi  huius  nervi 
distributio  ,  et  per  fasciculos  horum  musculorum  reptatus  seorsim  de¬ 
lineari  meretur,  s.  Ramus  huius  nervi  pro  musculo  mylohyoideo,  t.  Ner¬ 
vus  communicans  nervi  gustatorii  proprii,  u.  Residua  eius  pars,  quae 
partim  in  genioglossum  ,  partim  in  lingualem  proprium  dispergitur. 


Figura  quinta. 

Papilla  primae  classis,  s.  conica,  vicies  quinquies  diametro  aucta,  a.  a.  a.  Ru¬ 
ga  s.  plica  membranae,  quae  papillam  hanc  instar  annuli  cingit,  b.  b.  Circumvallatio 
huius  papillae.  e .  e.  e>  Pori  mucipari  huius  membranae,  f  f  f.  Margo  dentatus 
s.  laciniatus  huius  papillae,  g.  Sinus  situs  eius  ,  qui  melius  in  Figura  VI.  cernitur. 
fi.h>li.h.h.h.h.  Arcus,  ansae,  sive  retia  arteriarum,  quae,  quod  Fig.  VI.  h.h.  distinc¬ 
tius  monstrat,  superficiem  partim  superant.  Peculiarem  istum  serpentinum  vasorum, 
in  nostro  exemplo  cinnabari  repletorum ,  flexum  artifex  insigni  cura  imitatus  est. 


2 


6 


Figura  sexta. 

Dimidia  pars  eiusdem  papillae  conicae  ex  prima  classe,  ad  perpendiculum  di¬ 
visae,  ut  conica  eius  forma  in  conspectum  veniat.  a .  a.  a .  Superficies  huius  papil¬ 
lae.  b.  b.  Facies  eius  lateralis,  c.  c.  Spatium,  canalis  s.  fossa  papillam  inter  et  eius 
annulum.  d.  d.  d.  d.  Vasa  sanguifera  per  longitudinem  secta,  e.  f  g.  Vasa  sangui- 
fera  in  transversum  dissecta.  h.  /^.  Vasa  sanguifera,  quae  ex  superficie  ad  instar 
ansarum  s.  retium  assurgunt. 

Figura  s  e  p  t  i  m  a. 

Papillae  classis  secundae  et  tertiae,  pariter  vicies  quinquies  diametro  auctae. 
a.  Papilla  classis  secundae  s.  fungiformis.  b.c.d.e.ff  Papillae  classis  tertiae  s. 
conicae.  Vasa  earum  sanguifera  hic  ita  distincta  sunt,  ut  nullam  expositionem  de¬ 
siderent.  Ita  papillae  quartae  classis  Fig.  VIII.  plerumque  unum  nonnisi  arcum 
vasorum  sanguiferörum ,  illae  ex  tertia  classe  tres  b. ,  quatuor  g. ,  quinque  f,  aut 
sex,  satis  simplices,  sed,  quos  secunda  classis  a.  complectitur ,  multos  inter  se 
quasi  convolutos  arcus  habent. 


Figura  octava. 

Papillae  classis  quartae ,  s.  minimae  ,  s.  filiformes  itidem  vicies  quinquies 
diametro  auctae.  Et  his  papillis  filiformibus  pares  vasorum  sanguiferörum  arcus 
sunt.  At  in  plurimis  earum  unum  modo  arcum  observamus. 


Figura  nona. 

Tres  rugae  marginis  lateralis  linguae  (Fig*  II.  s.  j.)  vicies  quinquies  diame¬ 
tro  auctae.  Rete  vasculosum  mediae  rugae ,  potissimum  ,  ut  insigne  eius  discri¬ 
men  a  retibus  papillarum  pateat,  perquam  accurate  depictum  est. 

EXPLICATIO 

ICONUM  ORGANI  VOCIS  HUMANAE. 


Linguae  humanae  iconibus  cartilaginum  laryngis  icones  adiicio, 
cum  eas  neque  ad  nativam  magnitudinem,  neque  perspicue  satis 
et  accurate  delineatas  ullibi  viderim.  Patet  autem ,  has  ipsas  par¬ 
tes  ,  quae  formandae  voci,  loquelae  et  cantui  tantopere  inser¬ 
viunt,  prae  caeteris  veriores  icones,  vel  in  eorum,  qui  anthro- 
pologiae  student,  usum  mereri. 

Equidem  in  componenda  hac  tabula  Albini  egregias,  quas 
nemo  hucusque  attigit,  icones  ossium  imitari,  ac  formas  harum 
cartilaginum  tum  nexarum  tum  seiunctarum,  a  fronte  et  a  tergo, 
eloco  superiore  et  inferiore,  ab  externa  atque  interna  superficie, 
et  ab  omni  omnino  latere  visas  architectorum  more  depingere 
annisus  sum.  Quo  meo  labore  effectum  est,  ut  imitari  et  fingere 
has  cartilagines  e  cera  aut  alia  materia  facile  quilibet  possit. 

Ut  partium  tam  mutuae  rationes,  quam  recta  sedes  aut  situs 
notarentur,  in  tabula  lineari  duodecim  lineas  punctis  distinctas 
duxi.  Omnia  autem  haec  perspicue  et  vere  exprimere,  res  maio¬ 
ris  operis  erat,  quam  illi,  qui  similia  non  experti  sunt,  unquam 
existimaverint.  Nam  rerum  eiusmodi  naturalium  inter  se  com¬ 
paratio  non  tam  facilis  est,  quam  corporum  plane  regularium 
vel  mathematicorum. 


II 

Laryngem  sexus  masculi  cum  constet  femineo  esse  maiorem 
ac  robustiorem  ,  iconem  ex  viro  in  flore  aetatis  constituto  de- 
promsi.  Atque  e  pluribus  quidem  laryngibus  hunc  elegi,  quippe 
qui  concinnitate  sua  et  praecipua  quadam  formae  elegantia 
inaxime  eminebat.  Ut  plurimum  enim  tam  illius  structura  plane 
non  symmetrica,  quam  ipsa  forma  a  formis  venustis,  quas  haec 
Tabula  sistit,  multum  aliena  deprehenditur,  ut  taceam,  saepius 
laryngem  strumis  aliisque  colli  tumoribus  destrui,  aut  osseis 
concretionibus  depravari. 

Monachii,  die  III.  mens.  Maji  i8o5. 

*  Jm. 

S.  Th.  Sommeuhing. 

So  TH,  SQEMMERRING  ICONES  ORGANI  GUSTUS  HUMANI 


iJ?  /tX*}c/iJct  ac  'Y  'cc/vtu 


Figura  prim  a. 


_  ILjarynx  a 

J.  B. 


C.  D.  E.  F. 


a.  -  g. 


h .  i. 


fronte  spectatus. 

Ep  i  glottis.  A.  Pars  epiglottidis,  omnibus  suis  membranis  vestita.  B. 
Glandulae  epiglottidis,  quae  in  textu  celluloso  sedent,  et  mucum  s. 
humorem  pro  lubricandis  ibi  viis  aeriferis  secernunt  *  magnitudine 
sua  diversae. 

Quatuor  tracheae  cartilagines,  perichondrio  prorsus  ablato.  C,  Carti¬ 
lago  prima  *  latissima,  quae  cum  sequente  cohaeret,  et  quatuor  mae¬ 
nis  foraminibus  pertusa  est.  D.  Cartilago  secunda,  quae  tam  cum 
superposita,  quam  cum  supposita  cartilagine  nectitur.  E.  Cartilago 
tertia.  F.  Quarta  cartilago  solitaria  tracheae. 

Cartilago  laryngis  thyreoidea,  a.  a.  Cornua  eius  superiora,  longiora, 
dextrum  et  sinistrum,  per  quae  cum  ossibus  hyoideis  copulatiir.  b.  b . 
Cornua  inferiora,  breviora,  dextrum  et  sinistrum,  quorum  quod¬ 
libet,  ut  Eig.  IT.  aperte  monstrat,  per  liganlentum  firmum  cartilagini 
cricoideae  articulatim  affigitur,  c.  d.  d.  Margo  superior  cartilaginis 
thyreoideae.  e.  c.  f.  Margo  eius  inferior.  e.  e .  Anguli  s.  processus 
marginis  inferioris,  f.  Firmum  ligamentum  medium,  quod  cartilagi¬ 
nem  thyreoideam  cum  cricoidea  iungit.  g.  Limbus  angulosus  ab 
adhaerentibus  musculis  thyreohyoideis  productus,  melius  in  figura  II. 
apparens. 

Cartilago  laryngis  cricoidea.  Ligamentis  lateralibus  h.  h.  fit,  ut  a  car¬ 
tilagine  thyreoidea  non  satis  seiuncta  hic  appareat. 


Figura  secunda. 

Sinistrum  latus  laryngis. 

A .  Epiglottis. 

C.D.E  F.  Quatuor  cartilagines  laryngis. 

a%  _  g.  Cartilago  thyreoidea  laryngis.  a.  Cornu  eius  sinistrum  superius ,  et 

h.  inferius,  ex  hoc  loco  adspecta,  melius  quam  a  fronte,  in  oculos 
cadunt;  pari  modo  margo  eius  posterior  a .  b superior  a .  d.  c.  et 
inferior  b.  c.  f.  non  minus,  quam  limbus  angulosus  g.,  a  quo  facies 
eius  lateralis  quasi  in  anticam  c.  d.  g.  e.  f.  et  in  posticam  a.  g.  b.  dimi¬ 
diatur.  Nec  non  facile  discerni  potest  ,  quorsum  fasciculi  fibrarum 
lfgamenti  i .,  quod  cartilaginem  thyreoideam  cricoideae  firmiter  affigit, 
dirigantur. 

h.  Cartilago  cricoidea  in  situ  naturali  pone  et  infra  thyreoideam. 

Lineae  i.  2.  3.  ad  pares  cartilaginis  thyreoideae  et  cricoideae  partes, 
in  utraque  figura  obvias,  quatenus  aequalem  altitudinem  obtinent,  mu¬ 
tuo  referendae  sunt. 

Figura  tertia. 

Cartilago  laryngis  thyreoidea  extra  omnem  nexum,  et  a  membranis  suis  sepa¬ 
rata  ,  in  fronte.  Ter  literas  aequas,  ut  in  utraque  praecedente  figura,  aequae 
partes  consignantur. 


Figura  quarta. 

Eadem  cartilago  thyreoidea  a  sinistro  latere  spectata.  Quae  aequas  partes 
in  hac  et  priori  figura  monstrant,  lineae  4*  3.  6.  et  7.,  mutuam  simul  partium 
cartilaginis  thyreoideae  recte  positarum  relationem  indicant. 


Figura  quinta. 

Eadem  cartilago  thyreoidea,  recta  a  tergo  spectata. 


Figura  sexta. 

Eadem  cartilago  thyreoidea  inferne  inspecta.  a.  a.  a.  Cornua  superiora 

huius  cartilaginis,  b.  b .  Cornua  inferiora,  e .  e.  Processus,  qui,  ut  margo  inferior 
b.  e.  f,  e.  b.9  in  hac  figura  luculentissime  videntur* 


Figura  septima. 

Eadem  cartilago  thyreoidea  superne  adspecta.  a .  a.  Cornua  eius  superiora. 
b.  b.  Cornua  inferiora.  c.  Excisura  in  margine  superiori  medio  non  nisi  umbra 
denotari  poterat,  g .  g,  Lumbus  angulosus  ab  adhaerente  musculo  thyreohyoideo 
productus  9  vid.  Fig.  I.  g. 

Figura  octava. 

Cartilago  laryngis  cricoidea  omnis  separata ,  et  perichondrio  detracto ,  a 
fronte,  a .  Pars  anterior  compressa.  b.  Pars  postica  crassior,  c.  c.  Facies  articu¬ 
lares  pro  nexu  cum  cartilaginibus  arytaenoideis. 


n  o  n  a. 


Figura  decima. 

Eadem  cartilago  cricoidea  a  latere  sinistro.  a .  Pars  anterior  compnessa,  b . 
Pars  postica  crassior,  c.  Facies  articularis  sinistra  laevis  pro  nexu  cum  cartilagine 
arytaenoidea  sinistra.  d.  Facies  articularis  pro  nexu  cum  sinistro  cornu  inferiori 
cartilaginis  thyreoideae.  Lineae  8.  9.  aequas  partes  in  hac  et  priore  figura  signant. 

Figura  undecima. 

Cartilago  cricoidea  inferne  considerata.  a.  Pars  anterior  compressa,  b.  Pars 
postica  crassior.  Lineae  10.  et  11.  loca  pro  cartilagine  cricoidea  figurae  sextae  spectant. 


Figura 

Eadem  «artilago  cricoidea  a  tergo. 

Figura  duodecima. 

Cartilago  cricoidea  superne  adspecta,  a.  Pars  anterior  compressa,  b.  Pars 
postica  crassior,  c.  c.  Facies  articulares  pro  nexu  cum  cartilaginibus  arytaenoideis. 
Lineae  12.  et  i3.  ad  loca  pro  cartilagine  cricoidea  figurae  septimae  pertinent. 

Figura  decima  terti  a. 

Cartilaginis  arytaenoideae  sinistrae  facies  postica.  a.  Apex  e  parte  aliqua 
cartilaginea  terete  separata  constans,  quae  per  fibras  breves  ligamentales  cum  reliqua 
cartilagine  arcte  cohaeret.  b.  Facies  articularis  laevis  pro  nexu  cum  cartilagine 

ö 

cricoidea. 

Figura  d  e  c  i  m  a  q  uarta. 

Facies  antica  cartilaginis  arytaenoideae  sinistrae  cum  affixa  ipsi  cartilagine 
terete. 

Figura  decima  quinta. 

Interna,  seu  cartilagini  arytaenoideae  dextrae  obversa  facies  cartilaginis  ary¬ 
taenoideae  sinistrae,  a.  Apex  sive  adhaerens  cartilago  teres.  b.  Facies  articularis 
laevis,  qua  cartilago  arytaenoidea  cum  cricoidea  iungitur. 

Figura  decima  sexta. 

Inferior  cartilaginis  arytaenoideae  sinistrae  facies,  quae  cartilagini  cricoideae 
* 

respondet.  a.  Apex  cartilaginis  arytaenoideae.  b.  Pars  laevis  huius  faciei,  quae 
ad  modum  articuli  cum  cartilagine  cricoidea  copulatur,  c.  Asperior  cius  pars,  quae 
cum  cartilagine  cricoidea  per  filamenta  ligamcntalia  cohaeret* 


Figura  decima  septima. 

Minima  laryngis  cartilago  cuneiformis  ,  quae  in  membrana  utrinque  intra 
epiglottidem  et  cartilaginem  arytaenoideam  sedere  solet,  in  regione  u.  Fig.XVIIII. 

Fisura 

Figura  decimä  octava. 

Ab  omnibus  integumentis  membranaceis  et  perichondrio  plane  nudata  cartilago 
epiglottidis.  Per  varia  eius  foramina  ductus  excretorii  cryptarum  et  glandularum 
mucosarum  Fig.  I.  E.  penetrant. 


Figura  decima  nona. 


Ä.  I 


m.  n. 


Dimidia  pars  dextra  laryngis,  ad  perpendiculum  divisi,  cum  segmento  tracheae 
e  yirO  adulto,  Ut  interiora  eius  in  partium  nexu  se  repraesentent.  Larynx  tam 
cum  capite,  quam  cum  collo  coniunctus,  in  tabida  prima  organi  olfactus  exhibetur. 
a,  — -  Iu  Epiglottis,  a.  Linguae  membrana  ,  quae  in  epiglottidem  transit  (cf. 

quoque  linguae  icon) ,  ut  hanc  tam  anticam  b .  b , ,  quam  posticam  c,  c . 
vestiat,  et  in  membranam  laryngis  d ,  d.  ,  tracheae  e .  e .  et  faucium  f* 
continuetur.  Facies  posterior  c,  c .  maioribus  ac  minoribus  cryptarum 
mucosarum  osculis  perforata,  g.  g .  Cartilago  epiglottidis,  cuius  diversa 
crassities  passim  in  hac  diametri  facie  manifestissima  est.  h.  Fibrae 
musculares  et  ligamentales,  quae  a  cartilagine  thyreoidea  ad  epiglottidem 
excurrunt. 

Cartilago  thyreoidea.  u  Cornu  eius  superius.  £.  Margo  superior. 

I.  1.  Superficies  plana  loci  c.  f.  in  prima  et  tertia  figura. 

Cartilago  cricoidea,  m.  Superficies  sectae  posterioris  segmenti ,  quod  loco 
b.  octavae,  nonae  et  decimae  figurae  respondet,  n.  Superficies  sectae 
anterioris,  minoris  segmenti,  quod  loco  a.  octavae  et  decimae  figuiae 
respondet. 

o,  jj.  cj .  Cartilago  prima,  secunda  et  tertia  tracheae.  r.  Superficies  secti 
loci,  quo  cartilagines  arytaenoideae  coniunguntur  ,  quique  loco  i ,  Ä. 
figurae  vicesimae  respondet,  s.  t.  Superficies  sectarum  membranarum 
tracheae. 

Interna  membrana  laryngis ,  quae  ut  plurimum  laxa  et  rugosa  deprehen¬ 
ditur. 

Orificium  ventriculi,  s.  alveoli,  s.  sinus  sinistri  laryngis. 

Ligamentum  proprium  glottidis  sinistrum ,  membranis  suis  obductum. 
Membrana  laryngis ,  quae  in  membranam  tracheae  continuatur,  et  tum 
maiores  tum  minores  oras  cryptarum  mucosarum  monstrat. 

Figura  vicesima. 

Larynx,  e  superioribus  aci  perpendiculum  introspectatus. 

a.  a .  Cartilago  thyreoidea. 

b.  Epi  glottis  membranis  suis  adhuc  vestita, 

c.  d .  Cartilago  arytaenoidea  sinistra  c.  et  dextra  d .,  quae  totae  membranis  suis 

vestitae  sunt. 

c.  f.  Orificium  sinistrum  e .  et  dextrum  f  ventriculorum  seu  sinuum  laryngis. 
g.  } i .  Li  gamentum  glottidis  sinistrum  g.  Ligamentum  glottidis  dextrum  h . 

Utrumque  ligamentum  membranis  suis  vestitum, 
i.  A.  Spatium  inter  et  infra  cartilagines  arytaenoideas ,  quae  totae  membranis 
suis  obductae  sunt. 

l ,  m.  Fiima  glottidis,  aut  potius  suprema  tracheae  ora,  quae  a  fronte  acutior ,  a 
tergo  teretior  esse  solet. 


Figura  vicesima  prima. 

Larynx  et  trachea  a  tergo,  ut  et  ligamenta  laryngis  et  membranae  tracheae 

repraesententur. 

a.  a .  Cartilago  thyreoidea.  b.  Epiglottis,  c.  Cartilago  arytaenoidea  sinistra, 

cum  insidente  ipsi  cartilagine  terete  y.  d.  Cartilago  arytaenoidea  dextra, 
cum  affixa  ipsi  cartilagine  terete  2.  e.  Cartilago  cricoidea. 
f.  g.  E)uo  ligamenta  obliqua  propria,  quae  cartilaginem  arytaenoideam  dextram 
cartilagini  cricoideae  affigunt. 

* 

h.  ad  A.  Duo  ligamenta  obliqua  cartilaginem  thyreoideam  et  cricoideam  iungentia. 

A.  Ligamentum  tertium  in  eundem  usum,  quod  in  figura  secunda  totum 
conspici  potest. 

L  m .  tu  Tres  tracheae  cartilagines. 

j).  cj.  r.  s.  Membrana,  quae  tracheam  a  tergo  claudit,  sequentibus  stratis  s.  partibus 
distincta  :  jj.  Externo  strato  musculorum ,  qui  perpendiculariter  iacent. 
<7.  Interno  strato  musculorum ,  qui  horizontalem  situm  habent,  r.  Cry¬ 
ptae.  s .  Membrana  intima. 


TYPIS  VAB.lt  EN  TRAPP  et  W  E  N  N  E  R. 

